Obec Čiližská Radvaň v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2, § 12 ods. 1, 2 a 3, § 16 ods. 1, 2 a 3, § 17 ods. 2, 3, 4 a 7, § 20 ods. 4, § 21 ods. 2 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v  y d á v a**

**VŠEOBECNE ZÁVäZNÉ NARIADENIE OBCE**

**Čiližská Radvaň č. 6/2011**

**o podmienkach určovania a vyberania daní a poplatku za komunálne odpady a drobné stavebné odpady na kalendárny**

**rok 2012**

**PRVÁ ČASŤ**

 **DRUHY MIESTNYCH DANÍ**

**§ 1**

1. Miestnymi daňami, ktoré bude obec ukladať sú :

a/ daň z nehnuteľností

b/ daň za psa

c/ daň za užívanie verejného priestranstva

2. Obec ukladá miestny poplatok za komunálne odpady a drobné stavebné odpady

3. Zdaňovacím obdobím miestnych daní uvedených v §1 ods. 1 písm a, b a ods. 2 je kalendárny rok.

**DRUHÁ ČASŤ**

**DAŇ Z NEHNUTEĽNOSTÍ**

**DAŇ Z POZEMKOV**

**§ 2**

1. Predmetom dane z pozemkov sú pozemky v katastrálnom území obce Čiližská Radvaň v tomto členení :

a/ orná pôda, chmeľnice, vinice, ovocné sady, trvalé trávnaté porasty

b/ záhrady

c/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy

d/ zastavané plochy a nádvoria, ostatné plochy

f/ stavebné pozemky

2. Daňovníkom dane z pozemkov, ak v odsekoch 3 a 4 nie je ustanovené inak, je

a/ vlastník pozemku zapísaný v katastri nehnuteľnosti

b/ správca pozemku vo vlastníctve štátu, obce

3.Daňovníkom dane z pozemkov je

a/ fyzická osoba alebo právnická osoba, ktorej boli pridelené na obhospodarovanie náhradné pozemky vyčlenené z pôdneho fondu užívané právnickou osobou až do vykonania pozemkových úprav

b/ nájomca , ak

* nájomný vzťah k pozemku trvá alebo má trvať najmenej 5 rokov a nájomca je zapísaný v katastri
* má v nájme pozemky spravované Slovenským pozemkovým fondom

4. Ak nemožno určiť daňovníka podľa odsekov 2a 3, je daňovníkom osoba, ktorá pozemok užíva.

5.Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v prílohe č. 1 zákona č. 582/2007 Z. z. o miestnych daniach a miestnom poplatku za komunálne odpady a drobné stavebné odpady. To je

a/ **1, 0067 eura**

b/ **0, 2141 eura**

6. Základnom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku.

7. Základom dane z pozemkov pre pozemky druhu záhrada, zastavené plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1m2 uvedenej v prílohe č. 2 zákona č. 582/2004 o miestnych daniach a miestnom poplatku za komunálne odpady a drobné stavebné odpady, pričom hodnota pozemku podľa písmena c ,f, a h, je **1, 85 eura** a podľa písm. g je **18,58 eura**

8. Ročná sadzba dane z pozemkov § 8 ods. 1 a 2 zákona 582/2004 zo základu dane sa upravuje nasledovne

a/ orná pôda, chmeľnice, vinice, ovocné sady, 0,35 % zo základu dane

 trvalé trávnaté porasty

b/ záhrady 0,38 % zo základu dane

c/ lesné pozemky, na ktorých sú hospodárske lesy,

 rybníky s chovom rýb a ostatné hospodársky

 využívané vodné plochy 0,35 % zo základu dane

d/ zastavané plochy a nádvoria, ostatné plochy 0,38 % zo základu dane

f/ stavebné pozemky 0,38 % zo základu dane

**DAŇ ZO STAVIEB**

**§ 3**

1. Predmetom dane zo stavieb sú stavby v katastrálnom území obce Čiližská Radvaň v tomto členení :

 a/ stavby na bývanie a ostatné stavby tvoriace príslušenstvo hlavnej stavbe

 b/ stavby na pôdohospodársku produkciu, skleníky, stavby pre vodné

 hospodárstvo,stavby využívané na skladovanie vlastnej pôdohospodárskej

 produkcie, vrátane stavieb na vlastnú administratívu

c/ stavby rekreačných chát

d/ samostatne stojace garáže

e/ priemyselné stavby a stavby slúžiace energetike , stavby slúžiace stavebníctvu,

 stavby využívané na skladovanie vlastnej produkcie vrátane stavieb na vlastnú

 administratívu,

f/ stavby na ostatné podnikanie a na  zárobkovú činnosť , skladovanie

 a administratívu súvisiacu s ostatným podnikaním a so zárobkovou činnosťou

g/ ostatné stavby

2. Predmetom dane zo stavieb sú stavby, ktoré majú jedno alebo viac nadzemných podlaží alebo podzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie, a ak sa takéto rozhodnutie nevydalo, tie stavby alebo ich časti , ktoré sa skutočne užívajú . ak bolo vydané kolaudačné rozhodnutie, na daňovú povinnosť nemá vplyv skutočnosť že sa stavba prestala užívať.

3. Daňovník dane zo stavieb je

- vlastník stavby zapísaný v katastri nehnuteľnosti

 - správca pozemku vo vlastníctve štátu, obce

4. Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti

5.ročná sadzba dane zo stavieb / § 12 ods. 2 zákona 582/2004 Z.z. / za každý aj

 začatý m2 zastavanej plochy sa upravuje nasledovne :

a/ **0,070 eura** za stavby na bývanie a ostatné stavby tvoriace príslušenstvo hlavnej stavbe

b/ **0,142 eura** za stavby na pôdohospodársku produkciu, skleníky, stavby pre vodné hospodárstvo,stavby využívané na skladovanie vlastnej

pôdohospodárskej produkcie, vrátane stavieb na vlastnú administratívu

c/ **0,214 eura** za stavby rekreačných chát

d/ **0,214 eura** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov

e/ **0,724 eura** za priemyselné stavby a stavby slúžiace energetike , stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

f**/ 1,194 eura** za stavby na ostatné podnikanie a na  zárobkovú činnosť, skladovanie a administratívu súvisiacu s ostatným podnikaním a so

zárobkovou činnosťou

g/ **0,238 eura** za ostatné stavby

6. Upravená sadzba dane sa pri viacpodlažných stavbách za každý začatý m2 zastavenej plochy za každé ďalšie nadzemné podlažie sa zvyšuje o **0,028 eura**.

**DAŇ Z BYTOV**

**§ 4**

1. Predmetom dane z bytov v bytovom dome, v ktorom aspoň jeden byt alebo

nebytový priestor nadobudli do vlastníctva fyzické osoby alebo právnické osoby , sú byty a nebytové priestory

2. Daňovníkom dane z bytov je vlastník bytu alebo nebytového priestoru alebo správca bytu alebo nebytového priestoru vo vlastníctve štátu, obce alebo vyššieho územného celku.

3. Základom dane z bytov je výmera podlahovej plochy bytu alebo nebytového priestoru v m2

4. Ročná upravená sadzba dane / § 16 ods. 2 zákona 582/2004 Z.z. / za každý aj začatý m2 podlahovej plochy bytu a nebytového priestoru sa upravuje takto **0,070 eura**.

**OSLOBODENIE OD DANE A ZNÍŽENIE DANE**

**§ 5**

1. Správca dane ustanovuje, že poskytuje oslobodenie od dane z pozemkov/§ 17 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady/na:

- pozemky, na ktorých sú cintoríny,

- pozemky užívané školami a školskými zariadeniami.

- časti pozemkov, na ktorých sú stožiare rozvodu elektrickej energie

2. Správca dane ustanovuje, že poskytuje oslobodenie od dane zo stavieb a oslobodenie od dane z bytov /§ 17 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady/na:

- stavby slúžiace školám, školským zariadeniam

* stavby a ich časti slúžiace výhradne na vykonávanie náboženských obradov cirkví

**DAŇOVÉ ÚĽAVY**

**§ 6**

1. Správca dane ustanovuje, že poskytuje zníženie dane zo stavieb a bytov /§ 17 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady/ takto:

Obec Čiližská Radvaň neposkytuje daňové úľavy

**PLATENIE DANE**

**§ 7**

1. Vyrubená daň z nehnuteľností je splatná do 15 dní odo dňa nadobudnutia právoplatnosti platobného výmeru bežného zdaňovacieho obdobia ak vyrubená daň je do **33,193 eura**

2. Správca dane určuje platenie vyrubenej dane:

* v dvoch rovnakých splátkach, prvá splátka dane je splatná do 15 dní odo dňa nadobudnutia právoplatnosti platobného výmeru a druhá splátka je splatná do 31. októbra bežného roka ak vyrubená daň je vyššia ako **33,193 eura**

- ak ide o daňovníka prevádzkujúceho poľnohospodársku výrobu v dvoch splátkach, prvá splátka dane je splatná do 15 dní odo dňa nadobudnutia právoplatnosti platobného výmeru, druhá splátka do 31. októbra bežného roka

**ZAOKRÚHLOVANIE**

**§ 8**

1. Základ dane podľa § 7 sa zaokrúhľuje na celé eurocenty nadol.
2. Daň podľa tohto zákona a poplatok sa zaokruhľuje na celé eurocenty nadol.

**TRETIA ČASŤ**

**DAŇ ZA PSA**

**§ 9**

1. Predmetom dane za psa je pes starší ako 6 mesiacov chovaný fyzickou alebo právnickou osobou

Predmetom dane za psa nie je:

* pes chovaný na vedecké účely
* pes so špeciálnym výcvikom na sprevádzanie nevidomej osoby
* pes , ktorého vlastní občan s ťažkým zdravotným postihnutím

2. Daňovníkom je fyzická osoba alebo právnická osoba , ktorá je vlastníkom psa , alebo držiteľom psa, ak sa nedá preukázať , kto psa vlastní

3. Základom dane je počet psov

4. Sadzba dane za 1 psa sa stanovuje **4,- eura / pes**

5. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

6. Ak daňová povinnosť zanikne v priebehu zdaňovacieho obdobia je daňovník povinný to oznámiť správcovi dane najneskôr do 30 dní odo dňa zániku daňovej povinnosti. Skutočnosť o zániku daňovej povinnosti potvrdzuje daňovník písomným prehlásením o zániku predmetu dane.

7. Ročná daň sa vyrubí platobným výmerom a je splatná do 31. januára bežného zdaňovacieho obdobia

V ďalších zdaňovacích obdobiach je daň splatná bez vyrubenia do 31. januára toho zdaňovacieho obdobia

**DAŇ ZA UŽÍVANIE VEREJNÉHO PRIESTRANSTVA**

**§ 10**

1. Verejným priestranstvom na účely tohto VZN sú verejnosti prístupné pozemky vo vlastníctve obce Čiližská Radvaň, ktorými sa rozumejú nasledovné miesta:

a/ hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,

b/ vybudovaný chodník, príp. aj upravená plocha pre chodenie obyvateľov na celom území obce,

c/ trhovisko

2. Predmetom dane za užívanie verejného priestranstva jeosobitné užívanie verejného priestranstva, ktorým sa rozumie realizácia stavieb, umiestnenie stavebného zariadenia, umiestnenie zariadenia slúžiaceho na poskytovanie služieb, umiestnenie predajného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla mimo stráženého parkoviska, trvalé parkovanie vozidla na vyhradenom priestore verejného priestranstva, trvalé parkovanie na verejnom priestranstve a podobne.

3. Daňovníkom je fyzická osoba alebo právnická osoba, ktorá verejné priestranstvo užíva.

4. Základom dane za užívanie verejného priestranstva je výmera užívaného verejného priestranstva v m2 alebo parkovacie miesto. **Daňovník je povinný o povolenie užívať** **verejné priestranstvo požiadať písomne obec Čiližská Radvaň** .

5.Sadzba dane za užívanie verejného priestranstva za každý aj začatý m2 osobitne užívaného verejného priestranstva a za každý aj začatý deň je :

a)      za užívanie verejného priestranstva pre realizáciu stavieb všetkých druhov, pre vykonávanie opráv a údržby stavieb, pre umiestnenie stavebných zariadení na stavebné a rekonštrukčné práce a pre skládku materiálu každého druhu:

-         0,17 eura/m2/deň

b)      za užívanie verejného priestranstva pre realizáciu stavieb všetkých druhov, pre vykonávanie opráv a údržby stavieb, pre umiestnenie stavebných zariadení na stavebné a rekonštrukčné práce a pre skládku materiálu každého druhu po kolaudácii, po termíne zmluvného ukončenia stavby vykonávanej pre obec, po skončení platnosti povolenia na užívanie verejného priestranstva vydaného obcou:

 - 0,70 eura/m2/deň

c) za umiestnenie cirkusov, lunaparku, iných atrakcií a umiestnenie jednotlivých

prechodne pôsobiacich zariadení (kolotoče, hojdačky, strelnice a pod):

 - najmenej 0,35 eura/m2/deň

 d)        za umiestnenie predajného miesta (stánok, pult na predaj, stôl, osobné auto, nákladný automobil a pod.) na trhových miestach a pri ambulantnom predaji:

 3,50 eura za každé predajné miesto - pult na predaj alebo stôl -

7. Daňová povinnosť vzniká začatím užívania verejného priestranstva a zaniká ukončením užívania verejného priestranstva.

Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Čiližskej Radvani skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

8. Miestnu daň obec vyrubí platobným výmerom a splatnosť sa stanovuje nasledovne:

a/ jednorázovo v hotovosti do pokladne obecného úradu,

b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade v Čiližskej Radvani ,

 **TRETIA ČASŤ**

**MIESTNY POPLATOK**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

**§ 13**

1.Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce.

2. Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

3. Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.

4. Poplatok od poplatníka v ustanovenej výške pre obec vyberá a za vybraný poplatok ručí

a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

5. Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

6. Sadzba poplatku je

a/ **0,0273 eura** za osobu a kalendárny deň podľa § 78 ods. 1 písm.b

 (**10 eura za rok**)

7. Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci

a/ svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,

1. Poplatok vyrubí obec platobným výmerom
2. Splatnosť poplatku je do 31. marca zdaňovacieho obdobia

10. Obec poplatok zníži podľa najnižšej sadzby alebo odpustí za obdobie, za ktoré poplatník obci preukáže na základe nasledovných podkladov:

a/ potvrdenie o pobyte v zahraničí

11. Poplatok sa určuje na obdobie jedného kalendárneho roka

 -  Fyzické osoby - ako súčin sadzby poplatku a počtu kalendárnych dní v určenom období počas ktorých má alebo bude mať poplatník v obci trvalý pobyt alebo prechodný pobyt

t.j. **ročný poplatok je 10 eura na osobu,**

 a za odvoz každej 110 l nádoby treba zaplatiť **0,30 eura**

 vo forme kúpu žetónov

- Fyzické osoby – pri nehnuteľnostiach využívaných na rekreáciu – chalupári – poplatok za odpad **10 eura/rok** na jeden objekt (chalupu).

- Právnické osoby, podnikateľia - súčin sadzby poplatku, počtu kalendárnych dní

 určeného obdobia a ukazovateľa dennej produkcie
- ukazovateľ dennej produkcie – priemerný počet zamestnancov neznížený o počet osôb, ktoré majú v obci trvalý alebo prechodný pobyt, vynásobený koeficientom

 / koeficient 0,99 /

t.j**. ročný poplatok je 14,- eura na jedného zamestnanca,**

 **ďalší zamestnanec 7,- eura**
- Pri množstvovom zbere, správca poplatku určí poplatok ako súčin frekvencie

 odvozov, sadzby a objemu zbernej nádoby, ktorú poplatník užíva v súlade so

 zavedeným systémom zberu komunálnych odpadov a drobných stavebných odpadov.

 a u podnikateľa, ktorý je oprávnený užívať alebo užíva nehnuteľnosť nachádzajúci sa

 na území obce na účel podnikania

* poplatok za uloženie stavebného odpadu **8,50 eura / t**

#### ŠTVRTÁ ČASŤ

SPOLOČNÉ A ZÁVEREČNÉ USTANOVENIA

 **SPOLOČNÉ USTANOVENIA**

**§ 14**

1. Správu miestnych daní a miestneho poplatku vykonáva obec Čiližská Radvaň prostredníctvom starostu obce a poverených zamestnancov obce Čiližská Radvaň

2.Postavenie povereného zamestnanca obce - správcu dane z nehnuteľnosti nemá hlavný kontrolór obce Čiližská Radvaň

**ZÁVEREČNÉ USTANOVENIA**

**§ 15**

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 511/1992 Zb. o správe daní a poplatkov v znení neskorších predpisov.

2. Na tomto všeobecne záväznom nariadení obce Čiližská Radvaň sa uznieslo Obecné zastupiteľstvo v Čiližskej Radvani a to dňa 5. 12. 2011

3. Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Čiližská Radvaň č. 6/2010 zo dňa 4. 12. 2010 o  miestnych poplatkoch.

4. Zmeny a doplnky tohto všeobecne záväzného nariadenia schvaľuje Obecné zastupiteľstvo v Čiližskej Radvani

5. Toto všeobecne záväzné nariadenie nadobúda účinnosť ***dňom 1. 1. 2012***.

6. Návrh tohto nariadenia bol vyvesený na úradnej tabuli obce dňa 18. 11. 2011.

7. Schválené VZN bolo vyvesené na úradnej tabuli dňa 6. 12. 2011 a zvesené dňa

20. 12. 2011.

V Čiližskej Radvani 06. 12. 2011

 István Csikász

 starosta obce